O‘ZBEKISTON RESPUBLIKASI HUDUDIDA RADIOELEKTRON VOSITALARNI SOTIB OLISh VA ULARDAN FOYDALANISh TARTIBI TO‘G‘RISIDA

O‘zbekiston Respublikasining “O‘zbekiston Respublikasining davlat mustaqilligi asoslari to‘g‘risida” va “Aloqa to‘g‘risida” qonunlariga muvofiq Vazirlar Mahkamasi qaror qiladi:
 O‘zbekiston Respublikasi hududida radioelektron vositalar va yuqori chastotali qurilmalarni sotib olish (berish), loyihalash, qurish (o‘rnatish), ulardan foydalanish hamda chet eldan keltirish tartibi to‘g‘risidagi ilova qilinayotgan Nizom tasdiqlansin.
 1. Mazkur Nizom O‘zbekiston Respublikasi hududida radioelektron vositalar va yuqori chastotali qurilmalarni sotib olish (berish), loyihalash, qurish (o‘rnatish), ulardan foydalanish hamda chet eldan keltirish tartibini belgilaydi.
 Mazkur Nizomning amal qilishi:
 O‘zbekiston Respublikasi vazirliklari, davlat qo‘mitalari, idoralari, uyushmalari, konsernlari, qo‘shma korxonalari, tashkilotlari va muassasalari;
 xorijiy firmalar, banklar va tashkilotlarning vakolatxonalari va delegatsiyalari;
 O‘zbekiston Respublikasi fuqarolari, xorijiy yuridik shaxslar va fuqarolar, fuqaroligi bo‘lmagan shaxslar tomonidan O‘zbekiston Respublikasi hududida sotib olinadigan (beriladigan), loyihalashtiriladigan, quriladigan (o‘rnatiladigan), foydalaniladigan hamda chet eldan keltiriladigan radioelektron vositalarga va yuqori chastotali qurilmalarga joriy qilinadi.
 Mazkur Nizomning amal qilishi, shuningdek, xorijiy davlatlarning O‘zbekiston Respublikasi hududidagi diplomatik va konsullik vakolatxonalariga o‘rnatiladigan radio uzatgichlarga ham joriy qilinadi.
 2. Mazkur Nizomning amal qilishi quyidagilarga joriy etilmaydi:
 a) televideniye va radioeshittirish dasturlarini qabul qilishga mo‘ljallangan qurilmalarga, O‘zbekiston Respublikasi fuqarolari, xorijiy yuridik shaxslar va fuqarolar hamda fuqaroligi bo‘lmagan shaxslar tomonidan sotib olinadigan (beriladigan) va foydalaniladigan maishiy elektronika buyumlariga, agar bunday qurilmalar va buyumlarni O‘zbekiston Respublikasida savdo tarmog‘i orqali sotishga ruxsat etilgan bo‘lsa;
 b) O‘zbekiston Respublikasi Mudofaa vazirligi, O‘zbekiston Respublikasi Ichki ishlar vazirligi, “O‘zbekiston havo yo‘llari” milliy aviakompaniyasi va O‘zbekiston Respublikasi Milliy xavfsizlik xizmati tomonidan foydalaniladigan yoki ular uchun mo‘ljallangan radioelektron vositalarga.
 3. Har qanday turdagi va maqsaddagi ko‘chmas radioelektron vositalarni loyihalashtirish va qurish (o‘rnatish) faqat O‘zbekiston Respublikasi Aloqa vazirligining yoki vazirlik tomonidan vakil qilingan organ tomonidan (davomi O‘zbekiston Respublikasi Aloqa vazirligining matni bo‘yicha) ruxsat berilgan hollarda amalga oshirilishi mumkin.
 Bu vositalarni qurish uchun yer maydoni tanlash quriladigan vositalarning foydalanilayotgan yoki avval ushbu rayonda qurish loyihalashtirilgan radioelektron vositalar va elektr aloqasi vositalariga elektromagnit mosligi ta’minlanishi hisobga olinib, shuningdek, radiouzatuvchi va radioelektron vositalar joylashtiriladigan zonalar hisobga olingan holda O‘zbekiston Respublikasi Aloqa vazirligining roziligi bilan amalga oshiriladi.
 Radioelektron vositalarning elektromagnit mosligi ekspertizasi loyiha tashkilotlari tomonidan bu vositalarni qurish uchun maydondan foydalanish imkoniyatlarini tanlash va O‘zbekiston Respublikasi Aloqa vazirligi bilan kelishish jarayonida bajariladi.
 4. Har qanday turdagi va maqsaddagi radioelektron vositalar va yuqori chastotali qurilmalarni respublikada ishlab chiqish, modernizatsiyalash (radionurlanishlarning texnik tavsiflari o‘zgartirilgan holda), seriyali ishlab chiqarish, chet eldan sotib olish, shuningdek, radio chastotalardan foydalangan holda ilmiy-tadqiqot va tajriba-konstruktorlik ishlari o‘tkazish O‘zbekiston Respublikasi Aloqa vazirligi tomonidan tegishli radio chastotalar ajratilgandan hamda texnikaviy topshiriqlar va texnikaviy shartlar kelishib olingandan keyin amalga oshiriladi.
 5. O‘zbekiston Respublikasi fuqarolariga, xorijiy yuridik shaxslar va fuqarolarga, shuningdek, fuqaroligi bo‘lmagan shaxslarga havaskorlik radio aloqasi va sport modellarini radio orqali boshqarish uchun radioelektron vositalarni sotish ixtisoslashtirilgan magazinlar orqali O‘zbekiston Respublikasi Aloqa vazirligining tegishli ruxsatnomasi bilan amalga oshiriladi. Ruxsatnomaga savdo tashkilotlari sotilgan mahsulotning turi va zavod raqami to‘g‘risida belgi qo‘yishlari kerak.
 6. Radioelektron vositalar va yuqori chastotali qurilmalarni sotib olish, shuningdek, ularning bir vazirliklar, idoralar, korxonalar, muassasalar, tashkilotlar, O‘zbekiston Respublikasi fuqarolari, xorijiy yuridik shaxslar va fuqaroligi bo‘lmagan shaxslar tomonidan boshqa vazirliklar, idoralar, korxonalar, muassasalar, tashkilotlarga (shu jumladan, bir vazirlik yoki idora ichida), O‘zbekiston Respublikasi fuqarolariga, xorijiy yuridik shaxslar va fuqarolarga hamda fuqaroligi bo‘lmagan shaxslarga doimiy yoki vaqtincha foydalanish uchun berish O‘zbekiston Respublikasi Aloqa vazirligining ruxsati bilan amalga oshiriladi.
 7. Radioelektron vositalarni magistral va xalqaro aloqa liniyalari uchun sotib olish, qurish va ulardan foydalanishga O‘zbekiston Respublikasi Aloqa vazirligi tomonidan belgilangan tartibda beriladigan litsenziyalar olingandan keyin ruxsat etiladi.
 8. Respublika hududida foydalanish uchun mo‘ljallangan har qanday turdagi va maqsaddagi (shu jumladan, komplektlovchi buyumlar sifatida har xil asbob-uskunalar va transport vositalari tarkibiga kiruvchi) radioelektron vositalar va yuqori chastotali qurilmalarni chet eldan O‘zbekiston Respublikasi hududiga keltirish O‘zbekiston Respublikasi Aloqa vazirligining ruxsati bilan amalga oshiriladi.
 9. O‘zbekiston Respublikasi Tashqi ishlar vazirligining ruxsatnomasi bo‘yicha xorijiy firmalarning vakolatxonalari va delegatsiyalari, banklar va tashkilotlar tomonidan radioelektron vositalar va yuqori chastotali qurilmalarni O‘zbekiston Respublikasi hududiga keltirish vakolatxona ochishga, ko‘rgazmalar, yarmarkalar va boshqa tadbirlarni o‘tkazishga ruxsat bergan vazirliklar va idoralarning iltimosnomalariga ko‘ra belgilangan tartibda bu vositalar va qurilmalarni chet elga qaytarib olib ketish majburiyati bilan poshlinasiz amalga oshiriladi.
 Xorijiy yuridik shaxslar va fuqarolar, fuqaroligi bo‘lmagan shaxslar tomonidan havaskorlik radio aloqasi va sport modellarini radio orqali boshqarish bo‘yicha rasmiy musobaqalarda foydalanish uchun mo‘ljallangan radioelektron vositalarni O‘zbekiston Respublikasi hududiga keltirish belgilangan tartibda O‘zbekiston Respublikasi “Vatanparvar” mudofaaga ko‘maklashish Tashkiloti Markaziy kengashining iltimosnomasi bo‘yicha, qaytarib olib ketish majburiyati bilan poshlinasiz amalga oshiriladi.
 O‘zbekiston Respublikasi Aloqa vazirligining ruxsatnomasi vazirliklar, idoralar va “Vatanparvar” mudofaaga ko‘maklashish Tashkilotining qayd qilingan iltimosnomalari uchun asos bo‘ladi.
 10. Rasmiy sport musobaqalarida, shuningdek, ko‘rgazmalar va yarmarkalarda foydalanish uchun vaqtincha chet elga olib ketilgan radioelektron vositalar va yuqori chastotali qurilmalarni O‘zbekiston Respublikasi hududiga keltirish bu vositalar va qurilmalarni qaytarib olib kelish to‘g‘risida bojxona muassasasiga berilgan majburiyatlar asosida bajariladi.
 11. Respublika fuqarolari, xorijiy yuridik shaxslar va fuqarolar, fuqaroligi bo‘lmagan shaxslar tomonidan radioelektron vositalar va yuqori chastotali qurilmalarni O‘zbekiston Respublikasi hududiga keltirish ta’minlanadi, mazkur Nizomning 2-bandi “a” kichik bandida, 9 va 10-bandlarida ko‘rsatilgan vositalar va qurilmalar bundan mustasnodir.
 12. O‘zbekiston Respublikasi hududida radioelektron vositalar va yuqori chastotali qurilmalardan foydalanish O‘zbekiston Respublikasi Aloqa vazirligining ruxsatnomasi bo‘yicha bevosita, xorijiy firmalar vakolatxonalari, banklar, tashkilotlar, xorijiy fuqarolar va fuqaroligi bo‘lmagan shaxslar tomonidan esa — ularni O‘zbekiston Respublikasida sotib olishga ruxsat bergan vazirliklar va idoralarning tegishli xizmatlari orqali amalga oshiriladi.
 13. Xorijiy davlatlarning O‘zbekiston Respublikasi hududidagi diplomatik va konsullik vakolatxonalariga o‘rnatiladigan radio uzatkichlardan O‘zbekiston Respublikasi Aloqa vazirligining ruxsati bo‘yicha O‘zbekiston Respublikasi Tashqi ishlar vazirligi orqali foydalaniladi.
 14. Vazirliklar, idoralar, korxonalar, muassasalar va tashkilotlar tomonidan tegishli ruxsatnomalarsiz tayyorlangan va sotib olingan radioelektron vositalar va yuqori chastotali qurilmalar O‘zbekiston Respublikasi Aloqa vazirligining yozma ko‘rsatmasi bilan, bu vositalar va qurilmalarning egalari tomonidan sotilishi yoki agar ulardan foydalanish uchun ruxsat berilishi mumkin bo‘lmasa, qiymati to‘lanmasdan vazirlik tomonidan musodara qilinadi.
 Musodara qilingan radioelektron vositalar va yuqori chastotali qurilmalarni foydali suratda ishlatish tartibi O‘zbekiston Respublikasi Aloqa vazirligi tomonidan belgilanadi.
 15. Radioelektron vositalar va yuqori chastotali qurilmalar ishini davlat nazoratidan o‘tkazish O‘zbekiston Respublikasi Aloqa vazirligi tomonidan belgilangan tartibda amalga oshiriladi. O‘zbekiston Respublikasi Aloqa vazirligi bo‘linmalarining vakil qilingan xodimlari vazirliklar va idoralar, korxonalar, muassasalar va tashkilotlar ishlatayotgan radioelektron vositalar va yuqori chastotali qurilmalar o‘rnatilgan joylarga bemalol kirish huquqiga ega bo‘ladilar hamda O‘zbekiston Respublikasi qonunchiligiga muvofiq huquqlardan foydalanadilar.
 16. Vazirliklar, idoralar, korxonalar, tashkilotlar va muassasalarning rahbarlari O‘zbekiston Respublikasi Aloqa vazirligining mansabdor shaxslariga ularning mazkur Nizom bilan belgilangan vazifalarni muvaffaqiyatli bajarishlari uchun zarur bo‘lgan har tomonlama yordamni ko‘rsatishga majburdirlar.
 17. Vazirliklar va idoralar o‘zlariga qarashli korxonalar, muassasalar va tashkilotlarning mazkur Nizomning talablarini amaldagi qonunchilikka muvofiq bajarishlari uchun javob beradilar.
 18. Davlat avtomobil inspeksiyasi avtomobil transporti vositalarini vaqti-vaqti bilan texnik ko‘rikdan o‘tkazish paytida O‘zbekiston Respublikasi Davlat avtomobil inspeksiyasi nazorati ostidagi avtomobillar va boshqa transport vositalarida radioelektron vositalarni o‘rnatishga O‘zbekiston Respublikasi Aloqa vazirligi tomonidan berilgan ruxsatnomaning bor-yo‘qligini nazorat qilishni amalga oshiradi.
 19. O‘zbekiston Respublikasi Ichki ishlar vazirligi organlari radioelektron vositalar va yuqori chastotali qurilmalardan qonunga zid ravishda foydalanish hollariga barham berishda hamda O‘zbekiston Respublikasi korxonalari, muassasalari, tashkilotlari, fuqarolari tomonidan tegishli ruxsatnomasiz tayyorlangan, sotib olingan yoki foydalanilayotgan ana shunday vositalar va qurilmalarni musodara qilishda O‘zbekiston Respublikasi Aloqa vazirligining mansabdor shaxslariga belgilangan tartibda zarur yordam ko‘rsatadilar.